 Iluzii optice I INTRODUCERE Iluzia este perceptia falsa a unui obiect, care, spre deosebire de halucinatie, are loc in prezenta obiectului Totusi, perceptiile eronate sunt considerate iluzii numai daca sunt valabile pentru un numar foarte mare de indivizi Iluziile comune tuturor indivizilor cu o stare psihofiziologica normala sunt determinate de insasi legile formarii perceptiilor In cele ce urmeaza, ne vom apleca asupra iluziilor optice 1 Ce numar vezi? Cei care vad bine culorile, pot observa 3 culori de baza: rosu, verde si albastru In acest fel pot vedea numarul 74 Cei care sufera de daltonism (confunda rosul cu verde), vad in acest caz numarul 21 2 Poti sa-ti gasesti pata oarba, daca ridici in fata ta, cu bratele întinse, aceasta pagina Închide, sau acopera ochiul stâng, iar cu ochiul drept uita-te la cercul verde din stanga Apropie foaia încet spre tine, pana când cercul rosu dispare In acel moment ai ajuns in acel loc al retinei, de unde porneste nervul optic - pata oarba 3 Pentru a obtine lumina alba, e suficient sa amestecam 3 culori: rosu, verde si albastru Acestea sunt culorile de baza Culoarea alba este o combinatie de culori Culorile galben, mov si purpuriu se obtin din combinatia a cate 2 culori de baza- acestea sunt culori secundare II ILUZII DE LUNGIME Cea mai faimoasa si studiata iluzie de lungime este, probabil, iluzia Muller-Lyer, creata de psihiatrul german Franz Muller-Lyer in 1889 Care dintre segmentele orizontale AB si CD pare mai lung ? Desi sistemul vizual indica segmentul AB ca fiind mai lung, in realitate, segmentele sunt egale ca lungime daca le masuram La realizarea iluziei contribuie liniile oblice O explicatie a iluziei Muller-Lyer este ca trecerea de la perceptia tridimensionala la cea bidimensionala se face incorect Din cauza liniilor oblice îndreptate catre exterior, aparatul optic uman interpreteaza segmentul AB ca fiind mai departat de ochi fata de segmentul CD, care, din cauza liniilor spre interior, pare mai apropiat Ochiul uman nu poate aprecia dimensiunea unui obiect fara a tine cont de distanta ; de aceea, desi doua obiecte au ca rezultat proiectii egale pe retina, tindem sa consideram obiectul care pare mai îndepartat mai mare O alta iluzie cunoscuta este iluzia Ponzo, denumita dupa psihologul italian Mario Ponzo Ca si in iluzia Muller-Lyer, cele doua linii orizontale apar inegale in lungime, desi in realitate sunt egale Explicatia acestei iluzii este legata de perceptia adâncimii Pentru ochiul uman, liniile oblice creeaza senzatia de adâncime, ceea ce duce la aprecieri diferite a distantelor pana la cele doua segmente (segmentul de sus pare mai îndepartat) Cu toate acestea, imaginile formate pe retina de cele doua segmente sunt egale O alta iluzie interesanta de lungime este iluzia orizontal-vertical, ce consta in faptul ca oamenii percep o linie verticala mai lunga decât una orizontala de aceeasi lungime Un exemplu elocvent este Gateway Arch din St Louis, Missouri Inaltimea ei pare mai mare decât lungimea, desi ambele masoara 192 m III ILUZII DE FORMA In figura de mai jos este reprezentata iluzia Zollner : un patrat apare a fi trapezoidal din cauza fundalului pe care este suprapus Din nou, intervine senzatia de adâncime, creata de liniile oblice - latura de sus a patratului pare mai îndepartata, si deci mai mare Un exemplu la scara mare de iluzie de lungime a fost construit de greci acum 2500 de ani Este vorba despre Parthenon, un templu grec faimos care pare a fi construit cu unghiuri perfect drepte Dar aceasta este o iluzie, întrucât Parthenonul nu prezinta nici un unghi perfect drept Pentru a compensa efectele negative ale perspectivei liniare care ar fi dus la imaginea unui templu strâmb si încovoiat, arhitectii Parthenonului au construit coloanele usor catre interior Pe langa aceasta, ei au construit baza si alte elemente orizontale, mai înalte in centru fata de margini, iar coloanele au fost "umflate" putin in jurul mijlocului IV ILUZII DE MARIME In cadrul perceptiei false a distantei, intervin nu numai greseli de interpretare a lungimii si a formei, dar si a marimii in spatiu Pilonii din prima imagina sunt egali, ca si cercurile centrale din cea de-a doua Fotografia de mai jos, denumita "camera Ames", este o fotografie neretusata Fata din dreapta fotografiei pare uriasa in comparatie cu femeia din stânga, desi ambele au aceeasi inaltime in realitate Iluzia rezulta din faptul ca cele doua par a fi la aceeasi distanta de aparatul de fotografiat, când, de fapt, persoana "mai mica" este mult mai îndepartata decât persoana "mai mare" Camera in sine este astfel construita incat induce ochiul in eroare in privinta distantelor Coltul din stânga este mult mai îndepartat de ochi decât coltul din dreapta De asemenea, jumatatea din partea dreapta a camerei este ridicata astfel incat picioarele ambelor femei sa apara la aceeasi inaltime in câmpul vizual Iluzia de marime survine deoarece, in mod normal, daca doua persoane se afla la distante diferite de ochi, picioarele persoanei mai departate apar mai sus in câmpul vizual Aceasta camera neobisnuita a fost creata de oftalmologul american Adelbert Ames, prin anii 1940 O iluzie care a framântat oamenii de stiinta si gânditorii pe parcursul multor secole este iluzia Lunii Ea consta in cresterea aparenta a dimensiunilor Lunii aproape de orizont de 2,5-3,5 ori mai mult fata de când se afla in înaltul cerului Ptolemeu a formulat printre primii o teorie spre explicarea acestei iluzii; el considera ca Luna pare mai mare din cauza unor efecte atmosferice, dar, ulterior s-a dovedit ca Ptolemeu se inselase Explicatiile moderne afirma ca oamenii percep gresit distanta pana la Luna, desi aceasta ramane constanta O alta explicatie ar fi ca oamenii apreciaza marimea Lunii de la orizont in comparatie cu alte elemente din câmpul vizual, precum copaci, dealuri sau cladiri Comparata asadar cu aceste elemente, Luna apare bineînteles mai mare Când Luna se afla deasupra capului, ea este privita fara vreun punct de referinta, si, de aceea, pare mai mica In amurg si pe un cer înnorat, efectul este si mai puternic Cert este ca iluzia Lunii este un fenomen psihic si este valabil pentru Soare si stele de asemenea Au fost facute încercari de a reduce fenomenul descris mai sus la turtirea aparenta a boltii ceresti Ideea consta in faptul ca ne închipuim Luna (si Soarele) la aceeasi distanta fata de ochi ca si cerul înconjurator; acolo unde bolta cereasca pare mai îndepartata, discul lunar (solar) apare marit In ziua de astazi, inca nu s-a ajuns la o explicatie general acceptata in privinta acestei iluzii V ILUZII DE CONTUR In ilustratiile alaturate, apare o asa numita iluzie de contur Ochiul uman percepe, in figura din stânga, un triunghi alb determinat de cele trei cerculete si de triunghiul întrerupt Dar, daca figura este privita cu atentie, se observa ca fiecare latura a triunghiului alb este spatiu gol Similar, in figura din dreapta, este perceputa o linie ondulata, desi aceasta nu exista in realitate Explicatia acestor iluzii ar fi ca triunghiul alb si linia ondulata reprezinta cea mai simpla interpretare a figurilor Conform psihologiei întemeiate de Gestalt, ochiul uman tinde sa vada un întreg organizat, mai degraba decât multe parti individuale Alta explicatie vine din cercetari asupra vederii si a creierului Descoperirile recente indica faptul ca un creier de maimuta contine celule care "umplu" golurile din conturul unui obiect, dând nastere unui contur iluzoriu Aceste celule permit animalelor sa obtina imagini complete din informatii incomplete Iluzii întemeiate pe relatia obiect-fundal VI FIGURI IMPOSIBILE O alta forma de iluzie optica survine la perceperea unui obiect care, desi pare rational, este imposibil de construit Cele doua figuri de mai jos nu pot exista in realitate Explicatia acestei iluzii se bazeaza pe faptul ca ochiul uman nu percepe un obiect in întregime, ci numai pe bucati De aceea, daca priviti un capat al tridentului, obiectul in sine pare rational, ceea ce este valabil si pentru celalalt capat Imposibilitatea construirii obiectului survine numai atunci când încercati sa uniti cele doua capete VII ILUZII DE MISCARE Filmul este o bine cunoscuta iluzie vizuala Pe ecran nu se produce nici un fel de miscare, iluzia muscarii fiind produsa de derularea foarte rapida a unor cadre, la o rata de 24 de cadre pe secunda Fiecare cadru se diferentiaza putin de precedentul Similar, in cazul televizorului, cadrele se succed cu o rata de 30 pe secunda (sau 25) Din însiruirea aceasta rapida de cadre, ochiul uman percepe o miscare continua si fluida, fenomen cunoscut sub numele de miscare stroboscopica Explicatia acestei iluzii se gaseste in mecanismul vazului : ochiul uman retine, timp de aproape o zecime de secunda, o imagine, dupa ce aceasta dispare, si leaga aceasta imagine de cea urmatoare Rata derularii cadrelor trebuie insa sa fie precisa pentru crearea iluziei de miscare fluida - daca rata este prea mica, se percepe o licarire, iar daca rata este prea mare, imaginea devine neclara In unele conditii, oamenii percep miscarea de la un punct la altul chiar daca nu observa concret miscarea pe traseul dintre cele doua puncte De exemplu, când doua surse stationare si adiacente de lumina se aprind si apoi se sting foarte repede si intr-o succesiune rapida, un observator percepe miscarea luminii de la o sursa la alta Acest tip de iluzie de miscare se numeste fenomen phi si este des utilizat in teatru Din nou, intervalul dintre cele doua aprinderi succesive trebuie sa fie adecvat - cam o zecime de secunda intre cele doua flash-uri Altfel, nu se produce nici un fel de iluzie O alta iluzie se produce la observarea unei roti in miscare intr-un film Roata pare ca se misca in sens invers înaintarii vehiculului Aceasta deoarece rata de miscare a rotii difera de rata de prezentare a filmului VIII ILUZII LEGATE DE REPAUS SI MISCARE Este desigur binecunoscuta iluzia care apare când, prin geamul unui vagon care sta pe loc, priviti cum se pune in miscare un tren vecin Pentru o clipa vi se pare ca trenul in care va aflati porneste încet din statie Daca privim un timp oarecare norii care se misca deasupra unui turn înalt, avem impresia ca norii stau pe loc, iar turnul se misca Tot astfel se poate vedea cum Luna goneste deasupra maselor de nori imobile La trecerea peste un parau cu un podet îngust, ameteala apare cu siguranta daca privirea este îndreptata catre apa care curge; aceasta deoarece conceptiile despre repaus si miscare sunt perturbate din cauza faptului ca o parte neobisnuit de mare a câmpului vizual se afla in miscare Cercetarile psihologice mai profunde au aratat ca omul inclina sa considere ca mobile acele obiecte, care, din propria experienta, sunt in mod obisnuit elemente mobile ale peisajului Pe de alta parte, in aceste cazuri actioneaza si o alta lege, de natura generala : omul leaga in mod automat repausul de spatiul mai întins, de elementele care marginesc câmpul vizual, in timp ce miscarea este legata in mod automat de elementele care se afla in interiorul acestui cadru Intr-o serie din cazurile enumerate mai sus, aceasta de-a doua lege se opune primei legi, deci învinge experienta zilnica si da nastere la iluzii Un tip de iluzie legata de miscare si repaus se produce si la observarea îndelungata a miscarii continue intr-un anumit sens Dupa ce priviti o cascada pentru câteva minute, de exemplu, atunci când va uitati in alta parte, obiectele nemiscate par ca se misca in sens invers sensului de curgere al cascadei Aceasta iluzie ia nastere probabil fiindca celulele care percep miscarea intr-un anumit sens obosesc, lasând doar celulele care detecteaza miscarea in celalalt sens sa actioneze Au fost efectuate experiente care constau in aceea ca observatorul privea un timp oarecare obiecte mici luminoase care se miscau in mod continuu dintr-un anumit punct central in toate directiile Când miscarea înceta, se parea ca punctele luminoase se întorc din toate partile înapoi spre centru Probabil ca muschii ochiului s-au obisnuit sa urmeze inconstient miscarea punctelor, iar creierul, obisnuit de asemenea sa atribuie vitezei o anumita valoare in fiecare portiune a câmpului vizual, continua sa faca acest lucru si dupa ce miscarea a incetat De aici, apare o miscare aparenta in sens invers dupa stingerea miscarii reale Conditiile favorabile aparitiei iluziilor prezentate mai sus sunt : a) miscarea trebuie sa dureze cel putin un minut ; b) ea nu trebuie sa fie prea rapida ; c) ochiul trebuie sa fie îndreptat tot timpul asupra unui obiect mobil sau imobil, si anume astfel, incat imaginile care ajung la retina sa prezinte un contrast puternic si amanuntele sa fie clar conturate IX ILUZII LEGATE DE DETERMINAREA POZITIEI SI DIRECTIEI Sa presupunem ca putem deosebi in câmpul vizual doua grupe de obiecte In interiorul fiecarei grupe obiectele sunt asezate fie paralel, fie perpendicular unul fata de celalalt; totodata grupele sunt înclinate una fata de cealalta In acest caz cu siguranta o grupa va parea "predominanta" si va fi considerata etalon pentru determinarea directiilor orizontale si verticale Daca se întâmpla ca un tren sa se opreasca sau sa isi incetineasca mersul la o cotitura si, datorita acestui fapt, vagonul se inclina intr-o parte, toate obiectele din peisaj par înclinate in directia opusa Omul sesizeaza pozitia înclinata a vagonului in care se afla, dar numai pana la un anumit grad La coborârea de pe o panta a unui munte, orizontul pare foarte ridicat Un ciclist simte ceva asemanator când apreciaza pantele mici ale soselei Portiunea soselei pe care merge ii apare întotdeauna perfect orizontala; când coboara de pe un deal, fâsiile de apa care se ivesc de-o parte si de alta a soselei, de exemplu, nu i se par orizontale, ci parca se ridica in întâmpinarea sa Pe o panta lina ciclistul are impresia ca, in continuare, soseaua urca, desi in realitate ea ramane orizontala ; un urcus pare din departare mai abrupt, iar un coboras lung, mai lin decât este in realitate Ochiul observa mai ales cum variaza panta soselei si impresia vizuala este adeseori in discordanta cu cea pe care o produce efortul depus la pedalare Astfel de senzatii vizuale sunt întarite daca la ele contribuie si simtul echilibrului, si încordarea sistemului muscular In timpul aterizarii unui avion, pasagerii vad peisajul inclinat fata de cabina si totodata simt actiunea combinata a fortei gravitationale si a fortei centrifuge Impresia vizuala devine din aceasta cauza si mai convingatoare Daca un tren coteste in plin mers, se observa cum toate obiectele verticale din peisaj încep sa se încline Aici intervine impresia vizuala si senzatia musculara Daca trenul se opreste brusc in aceasta pozitie sau isi încetineste mersul, efectul dispare imediat O iluzie interesanta poate fi observata in tren in momentul frânarii Privind casele, cosurile, ramele ferestrelor sau orice alt obiect vertical, in clipa când trenul isi începe sensibil mersul, apare impresia ca toate aceste linii se inclina înainte In aceste momente, chiar si câmpia orizontala apare pentru un moment înclinata, ca apoi sa revina la pozitia obisnuita Explicatia consta in faptul ca la frânare, datorita inertiei si corespunzator cu senzatia musculara, obiectele înconjuratoare sunt si ele înclinate in directia in care tinde sa se încline si corpul uman X FIGURI AMBIGUE (cu dubla interpretare) Unele desene si forme pot fi percepute in mai multe moduri Ele se numesc figuri ambigue si nu sunt iluzii propriu-zise deoarece nu se produce nici o perceptie falsa Figurile ambigue lasa loc la doua sau mai multe interpretari, toate corecte Explicatia lor consta in dificultatea observarii simultane a celor doua imagini, deoarece sistemul vizual uman prefera sa ia fiecare interpretare in parte XI DESPRE MIRAJE Mirajul este un fenomen optic produs prin refractia treptata a razelor de lumina in straturile de aer cu densitati diferite ( de exemplu, in straturile de aer din vecinatatea solului, atunci când temperatura acestuia este diferita de aceea a atmosferei) Datorita mirajului, obiectele departate, aflate in apropierea orizontului, apar însotite de imaginea lor rasturnata In general, apar doua tipuri de miraje Când straturile de aer inferioare sunt mai calde (ex la amiaza, in desert; de-a lungul unei sosele), imaginea rasturnata se afla sub obiect, ceea ce poarta numele de miraj inferior Aparitia mirajului se explica foarte usor : indata ce privirea este îndreptata asupra unui punct de pe suprafata Pamatului dincolo de o anumita limita, raza vizuala patrunde in straturile încalzite ale aerului (unde indicele de refractie se micsoreaza) sub un unghi suficient de inclinat pentru a suferi o deviere brusca Efectul este identic cu asezarea unei oglinzi in acest punct : obiectul pare ca se împarte in doua - o parte superioara si una inferioara, rasturnata si identica cu prima Curbura suprafetei Pamatului si curbarea obisnuita a razelor exercita o mare influenta asupra mirajelor îndepartate Din cauza curburii suprafetei Pamatului, baza obiectelor îndepartate ramane invizibila mai jos de o anumita "linie de disparitie" Intre aceasta "linie de disparitie" si linia "limita" situata ceva mai sus, se afla acea parte a obiectului care se vede reflectata Deasupra liniei "limita", se vad obiectele care nu sunt reflectate Când straturile de aer inferioare sunt mai reci (ex dimineata, in desert; pe marile de la latitudini mari), imaginea se vede deasupra obiectului - miraj superior In acest caz, daca obiectul se afla sub linia orizontului, este posibil sa se vada numai imaginea lui Uneori, curbarea razelor in sus produce reflexii multiple; raza se propaga nestingherita pe drumul ei (spre deosebire de reflexia inferioara, când raza intalneste in calea ei pamantul) si se observa imagini ciudate, drepte si rasturnate, care variaza din clipa in clipa, in functie de distanta observatorului de obiect si de distributia temperaturii in atmosfera Acest miraj este bine cunoscutul fata morgana 